L’equip – El TEB
L’equip El Teb creix cada dia gràcies a la gent que hi treballa i/o col·labora. Professionals de diversos àmbits que aporten la seva experiència, capacitats i coneixements per donar servei a totes les persones i entitats que volen treballar amb nosaltres.
Als nostres equips hi trobareu educadors, tècnics informàtics, psicòlegs, comunicadors, tècnics multimèdia, desenvolupadors, mestres, periodistes, treballadors socials… Els/les vols conèixer?
Sóc treballador social i músic. Vaig estudiar Treball Social a la UB i també m’he format en el camp de la musica comunitària. He treballat d’educador amb infants, joves i gent gran i també he desenvolupat projectes de creació comunitària mitjançant música rap a diversos territoris de Catalunya. A més, he participat en diferents moviments socials.
Formador, tècnic informàtic i dinamitzador TIC. Autodidacta i actiu. La meva funció principal al Teb és la de formador del Programa de Qualificació Professional Inicial (PQPI) d’auxiliars de muntatge i manteniment d’equips microinformàtics. També realitzo tasques de manteniment i resolució d’incidències dins l’equip de treball.
He crescut dins del món associatiu, cooperatiu i assembleari a Barberà del Vallès. M’agrada pensar que sóc com una eina, un mitjà per aconseguir un fi. Per aquest motiu no vull parar d’aprendre i experimentar i treballar per una cultura lliure, viva i comunitària. També sóc graduat en fotografia i creació digital i apassionat de la natura.
Llicenciada en Treball Social a Portugal, on em vaig especialitzar en treball comunitari amb gent gran. Vaig estudiar el màster d’Educació per a la Ciutadania i en Valors de la UB. Porto 4 anys treballant al Teb en l’àmbit formatiu i de lleure amb joves i adults.
Psicòloga i comunicadora audiovisual multimèdia, després de tastar diferents professions vaig aterrar al Teb el 2008. He realitzat tasques de dinamització, innovació, formació i coordinació de xarxes. Enamorada de la cultura en general i de la música en particular, m’agrada ser teixidora de xarxes i tastaolletes digital.
Periodista i Postgrau en Comunicació Online i Gestió de Xarxes Socials per la UAB. Vaig arribar al Teb al 2009 desprès de voltar per algunes ràdios i teles i aquí m’he quedat. Faig tasques de comunicació per a l’entitat i per a diversos projectes, especialment pel que fa a la creació de reportatges i entrevistes en vídeo.
Psicòloga. Vaig fer un Màster i Postgrau en Psicoteràpia psicoanalítica amb nens, adolescents i adults. Treballo al Teb des de 2006 com a psicòloga i tutora dels joves del PQPI d’auxiliar de muntatge i manteniment d’equips informàtics. També sóc formadora del Mòdul Social d’aquest programa.
Multidisciplinari (Mecànic, Administrador de Sistemes Informàtics, Programador web, Animador Sociocultural i Actor amateur) treballo al TEB fent desenvolupament web per al projecte Xarxanet. Sóc autodidacta i no se estar-me quiet. En el temps lliure col·laboro amb diferents associacions juvenils o culturals.
M’he format en humanitats, comunicació i relacions internacionals.M’apassionen els idiomes, els jocs de taula moderns i el ioga, i participo en un grup de consum agroecològic. Treballo al Teb des de l’any 2007, on em dedico a gestionar i publicar continguts a diferents portals web. També hi faig de formadora i dinamitzadora digital.
Llicenciada en periodisme i educació social. Màster Oficial en Educació i TIC, postgrau en mediació familiar, mediadora comunitària. Especialista en l’ús educatiu i social de les TIC, treballo com a consultora i formadora de formadors. Sóc autora de diversos materials adreçats al professorat per a la implantació pedagògica de les TIC en l’educació.
Educadora social amb 16 anys d’experiència en diferents àmbits d’educació i integració social amb infants, joves i famílies. Porto 6 anys al Teb. El que més m’agrada de la nostra tasca és generar oportunitats que milloren la vida dels qui saben aprofitar-les. El potencial el tenen ells, nosaltres només els donem l’oportunitat d’aprofitar-lo.
Sóc enginyer tècnic en informàtica de sistemes. Curso un màster en societat de la informació i el coneixement. Sóc fan del programari lliure i la tecnologia apropiada. Faig desenvolupament web de diferents projectes. Em barallo amb els gestors de continguts més temibles, Drupal, Moodle, WordPress … i normalment guanyo jo!
Llicenciada en Dret amb experiència en despatxos jurídics, fet que ha afavorit conèixer la tramitació i redacció administrativa. M’encarrego del suport administratiu a subvencions i licitacions. Col·laboro amb l’equip de comunicació i coordino l’espai pràctic. Sóc la primera persona contractada pel Teb i he estat presidenta de Ravalnet.
Sóc pedagog. Treballo des de 2013 al Teb en projectes que relacionen les TIC i la societat. He estat dinamitzador, formador, coordinador i redactor de continguts i materials. Sóc una mena de perfil híbrid i m’encanta. M’agraden WordPress, Moodle … i em barallo amb les xarxes socials i els CMS (Drupal es resisteix però no podrà amb mi).
M’agraden eines com Debian GNU/Linux, Drupal, OTRS o Arduino, el learning-by-doing i la filosofia de free software. Desprès de treballar amb entitats de dones, estudiar informàtica i viure 10 anys a Viena, al 2005 vaig començar al Teb administrant servidors, construint eines de dinamització online i aplicant xarxes socials per l’emancipació de les persones. Núria Alonso
Llicenciada en Belles Arts reconvertida a tècnica informàtica. M’encanta Linux i tot el que porti llicències obertes, on sempre en puc aprendre més i més. Des de fa anys col·laboro en projectes que incorporen l’ús social de la tecnologia. Treballo al Teb des de 2009. Rosa Álvarez
Tècnica en gestió administrativa i comptable amb formació específica en aquestes dues àrees. Les meves tasques dins de l’associació són la gestió econòmica, justificació de subvencions i preparació de convocatòries, gestió de pressupostos i control de tresoreria (cobraments i pagaments).
Col·laboro amb el Teb des dels seus inicis i vaig començar a treballar-hi com a educadora al 2002. Abans havia treballat de moltes coses però el Teb és el que més m’agrada fer. És una feina on aprenc molt, dels meus companys i de tots els que passen pel local. He vist crèixer el projecte i crec que és molt important i necessari pel barri.
Llicenciat en Ciències de la Informació a la UAB. Realitzo tasques de suport, seguiment i coordinació de telecentres. He estat formador i dinamitzador TIC, en l’àmbit social i empresarial. També he escrit per a alguns mitjans. En el meu temps lliure toco la bateria i la trompeta i canto, participant en alguns projectes musicals.
Tècnic en informàtica de gestió. Des del 2007 treballant al TEB. Molt curiós de mena i bastant inquiet; escric notícies i recursos, assessoro a les entitats i faig formacions sobre aplicacions, xarxes socials, eines de la web 2.0 i noves tecnologies. També remeno i trinxo algun que altre CMS com WordPress.